pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้โดยสารสแกนเช็คอิน-เช็คเอาท์ ทุกครั้งที่ใช้บริการรถโดยสารสาธารณะและสถานีขนส่งผู้โดยสาร
วันพฤหัสบดีที่ 9 กรกฎาคม 2563
กรมการขนส่งทางบก ขอความร่วมมือผู้โดยสารสแกนเช็คอิน-เช็คเอาท์ ทุกครั้งที่ใช้บริการรถโดยสารสาธารณะและสถานีขนส่งผู้โดยสาร
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เพื่อเป็นการป้องกันการแพร่ระบาดโรคติดเชื้อไวรัส COVID-19 รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้กําชับให้หน่วยงานในสังกัดกระทรวงคมนาคม
ดําเนินมาตรการเข้มงวดป้องกันการแพร่ระบาดของโรคในระบบขนส่งสาธารณะอย่างต่อเนื่อง
กรมการขนส่งทางบกจึงกําชับไปยังผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท รวมถึงผู้ให้บริการสถานีขนส่งผู้โดยสารทุกแห่ง ดําเนินการตามนโยบายและมาตรการต่างๆ ของรัฐบาลและกระทรวงคมนาคมอย่างเคร่งครัด โดยให้สํานักงานขนส่งทุกแห่งจัดเจ้าหน้าที่ตรวจสอบอย่างต่อเนื่อง วันนี้ (8 กรกฎาคม 2563) สํานักงานขนส่งจังหวัด เช่น ระยอง สระบุรี ลําพูน พิจิตร พระนครศรีอยุธยา สิงห์บุรี อุทัยธานี ศรีสะเกษ สมุทรปราการ ราชบุรี มุกดาหาร ลพบุรี ชัยภูมิ เชียงใหม่ นครปฐม กาญจนบุรี อุบลราชธานี สตูล มหาสารคาม บุรีรัมย์ จันทบุรี สระแก้ว นครราชสีมา ฉะเชิงเทรา ขอนแก่น อํานาจเจริญ ลําปาง บึงกาฬ ตาก หนองคาย อุตรดิตถ์ เพชรบูรณ์ นครสวรรค์ ดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่รับผิดชอบ กําชับมาตรการ Social distancing เว้นระยะนั่ง หรือยืนห่างกัน ทั้งภายในรถโดยสาร และที่นั่งคอยภายในสถานีขนส่งผู้โดยสาร ตรวจวัดอุณหภูมิของผู้โดยสารไม่ให้เกิน 37.5 องศาเซลเซียส ควบคุมการใส่หน้ากากอนามัยอย่างเคร่งครัด และจัดเตรียมเจลแอลกอฮอล์สําหรับล้างมือ ทั้งนี้ กรมการขนส่งทางบกได้ให้ผู้ประกอบการขนส่งลงทะเบียนเข้าใช้แอปพลิเคชันไทยชนะหรือแพลตฟอร์มไทยชนะและจัดพิมพ์ QR Code เพื่อให้ผู้โดยสารลงทะเบียนเช็คอิน-เช็คเอาท์ ทุกครั้งที่ใช้บริการรถโดยสารสาธารณะ และเข้าใช้บริการที่สถานีขนส่งผู้โดยสาร
ในส่วนของ การให้บริการที่สํานักงานขนส่งทุกแห่ง มีการปรับรูปแบบดําเนินการแบบ New Normal ตามมาตรการด้านสาธารณสุขอย่างเคร่งครัด ดังนี้
•จองคิวดําเนินการล่วงหน้าผ่านแอปพลิเคชัน DLT Smart Queue เพื่อบริหารจัดการเว้นระยะห่าง (Social Distancing)
•ตั้งจุดคัดกรอง ตรวจวัดอุณหภูมิประชาชน ก่อนเข้าอาคารสํานักงาน
•ดําเนินการตามมาตรการ Social Distancing โดยเว้นระยะห่างของที่นั่งพักคอยของประชาชน กําหนดระยะห่างของตําแหน่งการยืนคอยรับบริการ ติดตั้ง Table Shield กั้นระหว่างผู้มาติดต่อกับเจ้าหน้าที่
•ด้านอาคารสถานที่และสิ่งอํานวยความสะดวกในหน่วยงาน ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น รวมถึงห้องอบรมและห้องทดสอบภาคทฤษฎี และภายในรถที่ใช้ในการทดสอบขับรถด้วย
•จัดให้มีสบู่ในห้องน้ํา เจลแอลกอฮอล์ล้างมืออย่างเพียงพอ
•การขอรับใบอนุญาตขับรถ มีการปรับรูปแบบการทดสอบสมรรถภาพทางร่างกาย โดยลดการสัมผัสกับอุปกรณ์ทดสอบเฉพาะเท่าที่จําเป็น และมีการทําความสะอาดฆ่าเชื้ออุปกรณ์ สถานที่ ที่นั่งพักคอย เคาน์เตอร์ อย่างสม่ําเสมอ การจัดสถานที่เว้นระยะห่างตามมาตรการ Social Distancing
•ขอความร่วมมือประชาชนสวมหน้ากากอนามัยหรือหน้ากากผ้าในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล-นายกรัฐมนตรี ยืนยันรัฐบาลไม่เอื้อประโยชน์ ประมูลร้านค้าปลอดภาษีรอบใหม่ ทุกอย่างต้องทำให้ถูกต้องตามกฎหมาย
วันอังคารที่ 28 สิงหาคม 2561
นายกรัฐมนตรี ยืนยันรัฐบาลไม่เอื้อประโยชน์ ประมูลร้านค้าปลอดภาษีรอบใหม่ ทุกอย่างต้องทําให้ถูกต้องตามกฎหมาย
นายกรัฐมนตรี ยืนยันรัฐบาลไม่เอื้อประโยชน์ ประมูลร้านค้าปลอดภาษีรอบใหม่ ทุกอย่างต้องทําให้ถูกต้องตามกฎหมาย
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีที่จะมีการเปิดประมูลร้านค้าปลอดภาษี ( duty free) รอบใหม่ รัฐบาลจะมีแนวทางอย่างไรเพื่อไม่ให้ถูกกล่าวหาว่าเอื้อประโยชน์ให้ใครเป็นการเฉพาะว่า รัฐบาลชุดนี้มีวัตถุประสงค์และเจตนารมณ์อยู่แล้วว่า ไม่เอื้อประโยชน์ให้ใคร ทุกหน่วยงานต้องทําตามขั้นตอนให้ถูกต้อง อย่างโปร่งใส วันนี้ทราบว่ามีผู้ประกอบการหลายรายทั้งในและต่างประเทศให้ความสนใจจะเข้าร่วมประมูล อย่างไรก็ตามความไม่ไว้วางใจในการดําเนินการในอดีตที่ผ่านมานั้นเป็นเรื่องที่เกิดขึ้นในอดีต ปัจจุบันจะต้องแก้ไขให้เกิดความชัดเจน ทุกอย่างจะดําเนินการไปตามกฎหมาย การอนุมัติต่างๆ ก็ต้องแก้ไข จะทําอย่างไรให้ประชาชนเกิดความไว้วางใจว่าการแข่งขันเป็นเรื่องของหน่วยงานที่ต้องรับผิดชอบและเรื่องการเพิ่มโทษปรับ
------------------------------------------------------
รัฐบาลไทย-ข่าวทำเนียบรัฐบาล-ทส. เดินหน้าขับเคลื่อนนโยบายป่าไม้ของชาติ
วันพฤหัสบดีที่ 17 มกราคม 2562
ทส. เดินหน้าขับเคลื่อนนโยบายป่าไม้ของชาติ
﻿รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวปาฐกถาพิเศษ เรื่อง “สถานการณ์ทางนโยบายเกี่ยวกับการบริหารจัดการทรัพยากรป่าไม้ของชาติ” เพื่อให้แนวทางในการจัดทําร่างนโยบายป่าไม้แห่งชาติ และร่างแผนแม่บทพัฒนาการป่าไม้แห่งชาติ ทั้งนี้เพื่อประโยชน์
ทส. เดินหน้าขับเคลื่อนนโยบายป่าไม้ของชาติ
﻿รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวปาฐกถาพิเศษ เรื่อง “สถานการณ์ทางนโยบายเกี่ยวกับการบริหารจัดการทรัพยากรป่าไม้ของชาติ” เพื่อให้แนวทางในการจัดทําร่างนโยบายป่าไม้แห่งชาติ และร่างแผนแม่บทพัฒนาการป่าไม้แห่งชาติ ทั้งนี้เพื่อประโยชน์ของประเทศชาติและความสุขของประชาชน
﻿วันที่ 9 มกราคม 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวปาฐกถาพิเศษ เรื่อง “สถานการณ์ทางนโยบายเกี่ยวกับการบริหารจัดการทรัพยากรป่าไม้ของชาติ”
ในการประชุมคณะอนุกรรมการจัดทําร่างนโยบายป่าไม้แห่งชาติและร่างแผนแม่บทพัฒนาการป่าไม้แห่งชาติ ครั้งที่ 1/2562 โดยในการกล่าวปาฐกถาดังกล่าว ได้กล่าวถึงการดําเนินการการหยุดยั้งการบุกรุกการทําลายทรัพยากร
ป่าไม้ และการดําเนินการแก้กฎหมายที่เกี่ยวข้องกับป่าไม้ สัตว์ป่า อุทยาน และ พ.ร.บ.ป่าชุมชน เพื่อกําหนดบทบาทและทิศทางการบริหารจัดการทรัพยากรป่าไม้ของชาติ จํานวน 5 ฉบับ ประกอบด้วย
1. นโยบายที่ดินแห่งชาติ ซึ่งขณะนี้อยู่ในสภานิติบัญญัติ (สนช.)
2. พระราชบัญญัติอุทยานแห่งชาติ พ.ศ.2504
3. พ.ร.บ. สงวนและคุ้มครองสัตว์ป่า พ.ศ.2535
4. พ.ร.บ. ป่าไม้ พ.ศ.2584
5. พ.ร.บ. ป่าชุมชน
โดยโอกาสนี้ พลเอก เอกชัย จันทร์ศรี ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมทั้งผู้บริหาร ข้าราชการและเจ้าหน้าที่ที่เกี่ยวข้อง เข้าร่วมรับฟังปาฐกถาพิเศษดังกล่าว ณ ห้องประชุม 1 สหกรณ์ออมทรัพย์ กรมป่าไม้ จํากัด
รัฐบาลไทย-ข่าวทำเนียบรัฐบาล-นโยบายเร่งด่วนของรัฐบาลเพื่อเตรียมคนไทยสู่ศตวรรษที่ 21
วันจันทร์ที่ 5 สิงหาคม 2562
นโยบายเร่งด่วนของรัฐบาลเพื่อเตรียมคนไทยสู่ศตวรรษที่ 21
วันอาทิตย์ที่ 4 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลเพื่อเตรียมคนไทยสู่ศตวรรษที่ 21 จะสร้างแพลตฟอร์มการเรียนรู้ใหม่ในระบบดิจิทัล ปรับปรุงรูปแบบการเรียนรู้ที่เน้นวิทยาศาสตร์ เทคโนโลยี วิศวกรรม คณิตศาสตร์ โปรแกรมเมอร์ และภาษาต่างประเทศ ส่งเสริมการเรียนภาษาคอมพิวเตอร์ตั้งแต่ระดับประถมศึกษา พัฒนาโรงเรียนคุณภาพในทุกตําบล ส่งเสริมการพัฒนาหลักสูตรออนไลน์ของสถาบันการศึกษาต่าง ๆ เชื่อมโยงระบบการศึกษากับการปฏิบัติจริงในภาคธุรกิจ สร้างนักวิจัยใหม่และนวัตกร สร้างความรู้ความเข้าใจการใช้เทคโนโลยีดิจิทัลและโครงข่ายสังคมออนไลน์ของคนไทย และสามารถใช้เทคโนโลยีกระจายข้อมูลข่าวสารที่ถูกต้อง ช่วยสร้างความสมานฉันท์ ปลูกฝังคุณธรรมจริยธรรมที่จําเป็นในการดําเนินชีวิต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ยุติธรรม แถลงข่าวกรณีดีเอสไอออกหมายเรียกดีเจแมนและใบเตยเข้าให้ข้อมูลในฐานะพยานเกี่ยวกับคดีแชร์ Forex ๓D
วันพุธที่ 20 พฤศจิกายน 2562
รมว.ยุติธรรม แถลงข่าวกรณีดีเอสไอออกหมายเรียกดีเจแมนและใบเตยเข้าให้ข้อมูลในฐานะพยานเกี่ยวกับคดีแชร์ Forex ๓D
รมว.ยุติธรรม แถลงข่าวกรณีดีเอสไอออกหมายเรียกดีเจแมนและใบเตยเข้าให้ข้อมูลในฐานะพยานเกี่ยวกับคดีแชร์ Forex ๓D
ในวันอังคารที่ ๑๙ พฤศจิกายน ๒๕๖๒ เวลา ๑๓.๐๐ น.
ณ บริเวณด้านหน้าศูนย์ยุติธรรมสร้างสุข กระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติ
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
นายไตรยฤทธิ์ เตมหิวงศ์ รองอธิบดีกรมสอบสวนคดีพิเศษ
และพันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ แถลงข่าวต่อสื่อมวลชน กรณีกรมสอบสวนคดีพิเศษ
ออกหมายเรียกนายพัฒนพล กุญชร ณ อยุธยา (ดีเจ แมน) และนางสาวสุธีวัน ทวีสิน (ใบเตย)
กรณีดีเอสไอ ออกหมายเรียกเพื่อให้ข้อมูลในฐานะพยาน คดีพิเศษ ที่ ๑๕๓/๒๕๖๒ กรณีประชาชนอ้างว่า
ถูกหลอกลวงให้ลงทุนซื้อเงินตราต่างประเทศ (FOREX ๓D)
รัฐมนตรีว่าการกระทรวงยุติธรรมกล่าวว่า การตรวจสอบของกรมสอบสวนคดีพิเศษมีประชาชนจํานวนมาก
อ้างว่าถูกหลอกลวงให้ร่วมลงทุนซื้อขายแลกเปลี่ยนเงินตราต่างประเทศ (FOREX ๓D) แล้วไม่ได้รับผลตอบแทนตามที่กล่าวอ้าง
จํานวน ๘,๗๒๐ ราย รวมมูลค่าความเสียหายกว่า ๒ หมื่นล้าน
กรมสอบสวนคดีพิเศษได้ขอความร่วมมือไปกับสถาบันทางการเงินให้ดูเส้นทางการใช้จ่ายซึ่งร่วมมือกับ
สํานักงานป้องกันและปราบปรามการฟอกเงิน ร่วมตรวจสอบรับคดี FOREX ๓D และ แชร์แม่มณีด้วย
รัฐบาลไทย-ข่าวทำเนียบรัฐบาล-ผู้บัญชาการกองกำลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
วันศุกร์ที่ 17 กุมภาพันธ์ 2560
ผู้บัญชาการกองกําลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
ผู้บัญชาการกองกําลังสหรัฐอเมริกาภาคพื้นเอเชียแปซิฟิกเข้าเยี่ยมคารวะนายกรัฐมนตรี
วันนี้ (14 ก.พ. 60) เวลา 15.30 น. พลเรือเอกแฮร์รี บี แฮริส จูเนียร์ (Adm. Harry B. Harris, Jr.) ผู้บัญชาการกองกําลังสหรัฐอเมริกาภาคพื้นแปซิฟิก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่พลเรือเอกแฮร์รี บี แฮริส จูเนียร์ ผู้บัญชาการกองกําลังสหรัฐอเมริกาภาคพื้นแปซิฟิก เดินทางมาเยือนไทย เพื่อเข้าร่วมพิธีเปิดการฝึก Cobra Gold 2017 พร้อมแสดงความยินดีในโอกาสที่นายโดนัล ทรัมป์ ได้รับตําแหน่งประธานาธิบดีสหรัฐฯ คนที่ 45
โอกาสนี้พลเรือเอกแฮร์รีฯ แสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช และถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 พร้อมยืนยันความสัมพันธ์อันดีระหว่างไทยและสหรัฐฯ ในทุกด้าน รวมถึงความสัมพันธ์ระหว่างกองทัพ โดยเชื่อมั่นว่าประธานาธิบดีสหรัฐฯ พร้อมส่งเสริมความเป็นหุ้นส่วนทางยุทธศาสตร์ระหว่างไทยและสหรัฐฯ ตลอดจนความเจริญรุ่งเรืองของภูมิภาคเอเชียแปซิฟิก
พลเรือเอกแฮร์รีฯ กล่าวถึงการฝึก Cobra Gold ว่าเป็นการฝึกร่วม/ผสมขนาดใหญ่ระหว่างกองทัพกับกองกําลังสหรัฐฯ ภาคพื้นแปซิฟิกและมิตรประเทศ โดยในปีนี้มีประเทศเข้าร่วมฝึก 29 ประเทศ ซึ่งนายกรัฐมนตรีเห็นว่าการสนับสนุนความร่วมมือระหว่างกองทัพไทยกับสหรัฐฯ จะเป็นรากฐานสําคัญที่จะยกระดับความสัมพันธ์และความร่วมมือระหว่างทั้งสองประเทศให้แน่นแฟ้นยิ่งขึ้น
นายกรัฐมนตรีแสดงความชื่นชมสหรัฐฯ ที่เห็นความสําคัญต่อการรักษาปฏิสัมพันธ์ ทั้งความต่อเนื่องในรูปแบบโครงการฝึกผสมร่วม การพัฒนาบุคลากร การจัดหา ส่งกําลังและซ่อมบํารุงยุทโธปกรณ์ ทั้งนี้นายกรัฐมนตรีหวังให้สหรัฐฯ สนับสนุนด้านการศึกษา ซึ่งจะเป็นความร่วมมือที่เกิดประโยชน์แก่ทั้งสองฝ่าย
ทั้งสองฝ่ายเห็นพ้องว่าปฏิบัติการรักษาสันติภาพเป็นภารกิจที่ทุกประเทศต้องร่วมมือกัน โดยนายกรัฐมนตรีกล่าวว่าไทยให้ความสําคัญต่อการรักษาสันติภาพในเวทีระหว่างประเทศ จึงขอย้ําความพร้อมของไทยในการสนับสนุนด้านการพัฒนา และหวังว่าทั้งสองฝ่ายจะสามารถแสวงหาช่องทางความร่วมมือในรูปแบบความเป็นหุ้นส่วนเพื่อประโยชน์ต่อภูมิภาคต่อไป
รัฐบาลไทย-ข่าวทำเนียบรัฐบาล-โฆษกรัฐบาลชี้แจงการออกคำสั่งตามอำนาจ ม. 44 เป็นไปตามหลักการสำคัญที่กำหนด และความจำเป็น
วันอังคารที่ 9 มกราคม 2561
โฆษกรัฐบาลชี้แจงการออกคําสั่งตามอํานาจ ม. 44 เป็นไปตามหลักการสําคัญที่กําหนด และความจําเป็น
โฆษกรัฐบาลชี้แจงการออกคําสั่งตามอํานาจ ม. 44 เป็นไปตามหลักการสําคัญที่กําหนด และความจําเป็น โดย คสช. ยืนยันว่าเมื่อใดที่จบภารกิจตามโรดแมป คาดว่าจะมีการออกคําสั่งในการยกเลิกคําสั่งของ คสช. ที่ผ่านมา
วันนี้ (9 ม.ค. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) และการประชุม คสช. ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวชี้แจงเกี่ยวกับการใช้อํานาจตามมาตรา 44 ว่า มีหลักสําคัญ 4 ข้อ ประกอบด้วย 1) การจะใช้อํานาจตามมาตรา 44 เรื่องที่จะใช้ต้องเข้าข่ายอยู่ในเรื่องสําคัญ 4 เรื่อง ได้แก่ เรื่องที่เกี่ยวข้องกับการปฏิรูป (ปฏิรูปประเทศ ระบบงาน โครงสร้างองค์กร ฯลฯ) เรื่องที่เกี่ยวกับการรักษาความมั่นคง เรื่องที่เกี่ยวกับการรักษาความปลอดภัยให้กับสังคมและประชาชน และเรื่องที่เกี่ยวกับการแก้ไขปัญหาเศรษฐกิจ 2) อํานาจตามมาตรา 44 มีผลทั้งในทางนิติบัญญัติ บริหาร และตุลาการ โดยในทางนิติบัญญัติหมายความว่าคําสั่งที่ออกมามีศักดิ์และสิทธิ์เทียบเท่ากับกฎหมายฉบับหนึ่ง ทางบริหารหมายความว่าเป็นการสั่งให้ข้าราชการปฏิบัติหรือไม่ปฏิบัติ เช่น ที่ผ่านมามีการปรับโยกย้ายให้มาประจําที่สํานักนายกรัฐมนตรี เพื่อให้มีการตรวจสอบในเรื่องต่าง ๆ ให้ชัดเจนก่อน ขณะที่ในทางตุลาการสามารถใช้ในการตัดสินคดีได้ แต่ยืนยันว่าที่ผ่านมา คสช. ไม่เคยเข้าไปก้าวก่ายหรือยุ่งเกี่ยวในกระบวนการของงานด้านตุลาการเลยแม้แต่กรณีเดียว เพียงแต่เป็นการดําเนินการให้เรื่องเข้าสู่กระบวนการยุติธรรมและเดินตามกระบวนการเท่านั้น
3) การใช้อํานาจตามมาตรา 44 คํานึงเท่าที่จําเป็นเท่านั้น เช่น เป็นเรื่องที่เร่งด่วนหากล่าช้าจะไม่ทันการณ์ทําให้เกิดความเสียหาย และก่อให้เกิดความสับสนวุ่นวาย จึงจะนํามาตรา 44 มาใช้ และ 4) ใช้อํานาจตามมาตรา 44 ในกรณีเฉพาะกิจ หรือเฉพาะหน้า โดยเมื่อมีการใช้อํานาจตามมาตรา 44 ไปแล้วจะมีการออกกฎหมายมารองรับให้สอดรับกับสถานการณ์ ไม่ว่าจะเป็นพระราชกําหนด และพระราชบัญญัติ โดยพิจารณาตามความเหมาะสม เพื่อให้เรื่องนั้นเกิดการแก้ไขอย่างยั่งยืนและถูกต้องตามระเบียบหลักเกณฑ์ต่อไป
ทั้งนี้ คสช. ยืนยันว่าเมื่อใดที่จบภารกิจตามโรดแมป คาดว่าจะมีการออกคําสั่งในการยกเลิกคําสั่งของ คสช. ที่ผ่านมา
นอกจากนี้ ที่ประชุม คสช. ได้รับทราบรายงานถึงเรื่องการพัฒนาการลักลอบเกี่ยวกับการผลิตยาเสพติดจากรองนายกรัฐมนตรี (พลเอก ประวิตร วงษ์สุวรรณ) โดยเฉพาะสารตั้งต้นที่นํามาผลิตยาเสพติดมีการมีราคาถูกลง จึงทําให้ไม่ผู้ประสงค์ดีมีการนํามาผลิตยาเสพติดค่อนข้างมาก เห็นได้จากกรณีที่เจ้าหน้าที่ตํารวจและเจ้าหน้าที่ฝ่ายความมั่นคงสามารถจับกุมเกี่ยวกับยาเสพติดได้จํานวนมากตามที่ปรากฏเป็นข่าวผ่านสื่อต่าง ๆ ดังนั้นเจ้าหน้าที่ที่เกี่ยวข้องจึงจําเป็นที่จะต้องมีการตรวจสอบและตรวจตราให้รัดกุมเข้มงวดมากขึ้น โดยจะมีการตั้งด่านตรวจในพื้นที่ต่าง ๆ ทั้งในถนนเส้นทางหลักและเส้นรอง โดยทุกด่านจะมีเจ้าหน้าที่ตํารวจและเจ้าหน้าที่ทหารชั้นสัญญาบัตร ทําหน้าที่ดูแลรับผิดชอบ ควบคุมกํากับในทุกด่าน ยืนยันว่าจะไม่มีข้าราชการที่ต่ํากว่าระดับสัญญาบัตรดูแลควบคุมด่านที่เปิดขึ้นโดยเด็ดขาด จึงขอให้ประชาชนเกิดความสบายใจว่าทุกด่านกระทําโดยถูกต้องตามหลักเกณฑ์ตามที่รัฐบาลได้เคยชี้แจงไว้
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. กำชับทีม พม. One Home เร่งช่วยเหลือหญิงชราวัย 92 ปี สายตาฝ้าฟางและหูตึง อาศัยอยู่เพียงลำพัง  ไม่มีไฟฟ้าและไม่มีห้องน้ำใช้ ที่ จ.สุรินทร์
วันอังคารที่ 5 มีนาคม 2562
พม. กําชับทีม พม. One Home เร่งช่วยเหลือหญิงชราวัย 92 ปี สายตาฝ้าฟางและหูตึง อาศัยอยู่เพียงลําพัง  ไม่มีไฟฟ้าและไม่มีห้องน้ําใช้ ที่ จ.สุรินทร์
พม. กําชับทีม พม. One Home เร่งช่วยเหลือหญิงชราวัย 92 ปี สายตาฝ้าฟางและหูตึง อาศัยอยู่เพียงลําพัง ไม่มีไฟฟ้าและไม่มีห้องน้ําใช้ ที่ จ.สุรินทร์ พร้อมเร่งเยียวยาจิตใจครอบครัวหญิงชราที่ถูกล่วงละเมิดทางเพศ ที่ จ.พัทลุง และชุมพร
วันนี้ (5 มี.ค. 62) เวลา 08.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายอภิชาติ อภิชาตบุตร รองปลัดกระทรวงการพัฒนาสังคมและความมั่นคงของมนุษย์ เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 12/2562 เพื่อรับทราบปัญหาทางสังคมที่เกิดขึ้นในแต่ละวัน พร้อมร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานที่เกี่ยวข้องเข้าร่วมประชุม อีกทั้งเป็นการประชุมทางไกลผ่านระบบ VDO Conference ร่วมกับหน่วยงานสังกัดกระทรวง พม. ในพื้นที่ทั่วประเทศ
นายอภิชาติ กล่าวว่า จากกรณีหญิงชราวัย 92 ปี สายตาฝ้าฟางและหูตึง อาศัยอยู่เพียงลําพังในบ้านสภาพเก่าทรุดโทรมใกล้ผุพัง ไม่มีไฟฟ้า และไม่มีห้องน้ําใช้ ที่จังหวัดสุรินทร์ นั้น ได้กําชับให้พัฒนาสังคมและความมั่นคงของมนุษย์จังหวัดสุรินทร์ (พมจ.สุรินทร์) พร้อมทีม พม. One Home ลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคม พร้อมให้การช่วยเหลือตามภารกิจด้านผู้สูงอายุของกระทรวง พม. ด้วยการมอบเครื่องอุปโภคบริโภคที่จําเป็นและเงินสงเคราะห์ เพื่อบรรเทาความเดือดร้อนในเบื้องต้น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอย่างใกล้ชิด รวมทั้งเรื่องการปรับปรุงสภาพที่อยู่อาศัยให้มั่นคง และถูกสุขลักษณะ เหมาะสมกับการใช้ชีวิตของผู้สูงอายุ นอกจากนี้ ยังให้คําปรึกษาแนะนําในการขอรับสิทธิสวัสดิการที่พึงได้รับตามกฎหมาย และการดูแลช่วยเหลือในระยะยาวต่อไป
นายอภิชาติ กล่าวต่ออีกว่า สําหรับกรณีเจ้าหน้าที่ตํารวจจับกุมชายวัย 63 ปี ที่ก่อเหตุข่มขืนกระทําชําเราหญิงชราวัย 94 ปี ซึ่งเป็นเพื่อนบ้านกัน และมีอาการหลงๆลืมๆ ทั้งยังมีพฤติกรรมชอบพาตัวหญิงชราออกไปนอกบ้านบ่อยครั้ง ที่จังหวัดพัทลุง และกรณีหญิงชราวัย 72 ปี ถูกชายชาวพม่าวัย 37 ปี ก่อเหตุข่มขืนกระทําชําเรา และทําร้ายร่างกายจนเสียชีวิตอย่างโหดเหี้ยม ด้านชายชราวัย 72 ปี ซึ่งเป็นสามีผู้เสียชีวิต ยังรับไม่ได้กับเหตุการณ์ที่เกิดขึ้น และอยู่ในอาการซึมเศร้า ที่จังหวัดชุมพร นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.พัทลุง และ พมจ.ชุมพร พร้อมทีม พม. One Home ทั้ง 2 จังหวัด ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวง พม. โดยเร่งเยียวยาสภาพจิตใจหญิงชราและครอบครัวผู้เสียหายอย่างใกล้ชิด เพื่อให้มีสภาพจิตใจที่เข้มแข็งขึ้น และสามารถใช้ชีวิตในสังคมได้อย่างปกติสุขโดยเร็วที่สุด พร้อมทั้งหาแนวทางป้องกันไม่ให้เกิดเหตุการณ์ในลักษณะดังกล่าวขึ้นอีก
รัฐบาลไทย-ข่าวทำเนียบรัฐบาล-นายกรัฐมนตรีนำข้าราชการ เจ้าหน้าที่รัฐ และพนักงานรัฐวิสาหกิจถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน
วันอาทิตย์ที่ 28 กรกฎาคม 2562
นายกรัฐมนตรีนําข้าราชการ เจ้าหน้าที่รัฐ และพนักงานรัฐวิสาหกิจถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน
นายกรัฐมนตรีนําข้าราชการพลเรือน ทหาร ตํารวจ พนักงานรัฐวิสาหกิจ และเจ้าหน้าที่ของรัฐ ถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว  ประจําปีพุทธศักราช  2562
วันนี้ (28 กรกฎาคม 2562) เวลา 07.50 น. ณ ท้องสนามหลวง พลเอกประยุทธ์ จันทร์โอชา นายกรัฐมนตรี เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562 โดยมี คณะรัฐมนตรี ข้าราชการพลเรือน ทหาร ตํารวจ พนักงานรัฐวิสาหกิจ และเจ้าหน้าที่ของรัฐ ร่วมในพิธีอย่างพร้อมเพรียงกัน ตามลําดับพิธี ดังนี้
นายกรัฐมนตรี ประธานในพิธี เข้าสู่บริเวณพิธี นายกรัฐมนตรี คณะรัฐมนตรี เข้าประจําจุดยืนบนเวที ถวายความเคารพพระบรมฉายาลักษณ์พระบาทสมเด็จพระวชิรเกล้าเจ้าอยู่หัว นายกรัฐมนตรีเปิดกรวยกระทงดอกไม้ถวายราชสักการะหน้าพระบรมฉายาลักษณ์พระบาทสมเด็จพระวชิรเกล้าเจ้าอยู่
จากนั้น นายกรัฐมนตรีกราบบังคมทูลถวายพระพรชัยมงคล และกล่าวนําถวายสัตย์ปฏิญาณฯ ความว่า “ข้าพระพุทธเจ้า พลเอก ประยุทธ์ จันทร์โอชา ขอถวายสัตย์ปฏิญาณว่า จะประพฤติปฏิบัติตนเป็นข้าราชการที่ดีและพลังของแผ่นดิน มีความซื่อสัตย์สุจริต เจริญรอยตามพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนาตามแนวทางในพระบรมราโชวาทตลอดไป”
จากนั้น ประธานและผู้เข้าร่วมพิธีถวายสัตย์ปฏิญาณฯ ร่วมร้องเพลงสรรเสริญพระบารมี และเพลงสดุดีจอมราชา ถ่ายภาพหมู่ร่วมกันแล้ว เป็นอันเสร็จสิ้นพิธี
รัฐบาลไทย-ข่าวทำเนียบรัฐบาล-ผลิต – แจกจ่ายหน้ากากผ้าทั่วประเทศแล้วกว่า 5 ล้านชิ้น
วันจันทร์ที่ 23 มีนาคม 2563
ผลิต – แจกจ่ายหน้ากากผ้าทั่วประเทศแล้วกว่า 5 ล้านชิ้น
วันจันทร์ที่ 23 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินงานผลิตหน้ากากทางเลือกหรือหน้ากากผ้า ในโครงการพลังคนไทยร่วมใจป้องกันไวรัสโคโรนา ที่องค์กรปกครองส่วนท้องถิ่นทั่วประเทศได้ ระดมผู้นําชุมชน กลุ่มอสม. และจิตอาสาต่าง ๆ ในชุมชน ผนึกกําลังกันอย่างเข้มแข็งร่วมกันจัดทําและแจกจ่ายหน้ากากชนิดผ้าตามมาตรฐานกระทรวงสาธารณสุข ให้กับประชาชนในแต่ละพื้นที่แล้ว จํานวนกว่า 5 ล้านชิ้น โดยจังหวัดที่มียอดจัดทําหน้ากากพร้อมส่งมอบให้ประชาชนสูงสุดเป็นลําดับที่ 1 คือ จ.กาฬสินธุ์ รองลงมาคือ จ.สุโขทัย และ จ.มหาสารคาม ตามลําดับ ทั้งนี้รัฐบาลตั้งเป้าผลิตหน้ากากผ้าทั่วประเทศจํานวน 50 ล้านชิ้น ให้แล้วเสร็จภายในเดือนมี.ค. และแจกจ่ายให้แก่ประชาชนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีเปิดการฝึกอบรมเชิงปฏิบัติการ WCO Sub-Regional Train the Trainers Workshop on Programme Global Shield (PGS)
วันจันทร์ที่ 17 กันยายน 2561
พิธีเปิดการฝึกอบรมเชิงปฏิบัติการ WCO Sub-Regional Train the Trainers Workshop on Programme Global Shield (PGS)
ที่ปรึกษาด้านพัฒนาระบบควบคุมทางศุลกากร เป็นประธานในพิธีเปิดการฝึกอบรมเชิงปฏิบัติการ หลักสูตร WCO Sub-Regional Train the Trainers Workshop on Programme Global Shield (PGS) ซึ่งจัดขึ้นระหว่างวันที่ 17 – 28 กันยายน 2561  ณ โรงแรมโนโวเทล กรุงเทพฯ
พิธีเปิดการฝึกอบรมเชิงปฏิบัติการ WCO Sub-Regional Train the Trainers Workshop on Programme Global Shield (PGS)
วันนี้ (วันจันทร์ที่ 17 กันยายน 2561) เวลา 13.30 น. นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร เป็นประธานในพิธีเปิดการฝึกอบรมเชิงปฏิบัติการ หลักสูตร WCO Sub-Regional Train the Trainers Workshop on Programme Global Shield (PGS) ซึ่งจัดขึ้นระหว่างวันที่ 17 – 28 กันยายน 2561 ณ โรงแรมโนโวเทล กรุงเทพฯ ซึ่งกรมศุลกากร และองค์การศุลกากรโลก (World Customs Organization : WCO) เป็นเจ้าภาพการจัดฝึกอบรมร่วมกัน ทั้งนี้ การฝึกอบรมดังกล่าว จะช่วยให้เกิดความตระหนักและเสริมสร้างสมรรถนะ แก่เจ้าหน้าที่ศุลกากรจากประเทศต่างๆ ในภูมิภาคเอเชีย-แปซิฟิก จํานวน 9 ประเทศ ซึ่งเป็นสมาชิกองค์การศุลกากรโลก ที่ปฏิบัติหน้าที่เกี่ยวข้องในการใช้เครื่องมือและเทคโนโลยีเพื่อตรวจสอบและจัดการกับภัยคุมคามจากระเบิดแสวงเครื่อง
สําหรับProgramme Global Shield เป็นหนึ่งในโครงการด้านความมั่นคง ขององค์การศุลกากรโลก (WCO Security Projects) เพื่อช่วยในการสกัดกั้นองค์การอาชญากรรมไม่ให้เข้าถึงระเบิดแสวงเครื่อง และป้องกันการลักลอบหลีกเลี่ยงขนส่งเคมีภัณฑ์และสารประกอบอื่น ๆ เพื่อนําไปผลิตระเบิดแสวงเครื่อง ซึ่งเป็นรูปแบบของ วัตถุระเบิดที่ผู้ก่อการร้ายทั่วโลกใช้อย่างแพร่หลายมากที่สุด
WCO Sub-Regional Train the Trainers Workshop on Programme Global Shield (PGS)
Today (Monday 17th September, 2018) 13.30 hrs., Mr. Chaiyut Kumkun, Principal Advisor on Customs Control Development,Thai Customs Department presided over the opening ceremony of the WCO Sub-Regional Train the Trainers Workshop on Programme Global Shield (PGS) at the Novotel Bangkok ploenchit Sukhumvit Hotel. Hosted by the Thai Customs department together with the World Customs Organization (WCO).
This train the trainers workshop which is held in Bangkok on September 17-28, 2018 aims to raise awareness and enhance performance of customs officers from 9 countries in Asia pacific region. Who are involved in examinations and inspections of the threat posed by Improvised Explosive Devices (IEDs) .
WCO has initiated Programme Global Shield (PGS), as the part of the WCO Security Projects, to reduce terrorist organizations’ ability to obtain IEDs, including to counter the increasing illicit use and movement of precursor chemicals to manufacture IEDs. Which becomes one of the most prevalent form of explosives employed by terrorists around the world.
รัฐบาลไทย-ข่าวทำเนียบรัฐบาล-มท. สั่งผู้ว่าฯ ทุกจังหวัด ห้ามใช้เครื่องกีดขวางปิดเส้นทางรอยต่อข้ามจังหวัดทั่วประเทศ
วันพฤหัสบดีที่ 7 พฤษภาคม 2563
มท. สั่งผู้ว่าฯ ทุกจังหวัด ห้ามใช้เครื่องกีดขวางปิดเส้นทางรอยต่อข้ามจังหวัดทั่วประเทศ
มท. สั่งผู้ว่าฯ ทุกจังหวัด ห้ามใช้เครื่องกีดขวางปิดเส้นทางรอยต่อข้ามจังหวัดทั่วประเทศ
วันนี้ (7 พ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วย ศบค.มท. ได้รับแจ้งและมีการร้องเรียนว่าประชาชนได้รับความเดือดร้อนในการเดินทางสัญจรและการประกอบอาชีพจากการที่จังหวัดออกคําสั่งปิดเส้นทางเข้าออกในพื้นที่ของจังหวัด ใช้วัสดุขนาดใหญ่ปิดกั้นเส้นทางคมนาคมสัญจรเชื่อมต่อระหว่างจังหวัด และเป็นประเด็นวิพากษ์วิจารณ์ในสื่อมวลชนว่าส่วนราชการไม่มีการบูรณาการการปฏิบัติและอาจจะนําไปสู่ความขัดแย้งของประชาชนในพื้นที่หรืออาจจะเกิดอุบัติเหตุบนท้องถนนได้
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร ได้สั่งการให้ทุกจังหวัดจังหวัดถือปฏิบัติและดําเนินการให้เป็นมาตรฐานเดียวกัน ดังนี้
1. ห้ามใช้วัสดุหรือเครื่องกีดขวางขนาดใหญ่ อาทิ ท่อระบายน้ําขนาดใหญ่ และการทําคันดินเพื่อปิดเส้นทางคมนาคมสัญจรเชื่อมต่อระหว่างจังหวัด
2. ให้จัดให้มีจุดตรวจคัดกรองในบริเวณพื้นที่ที่มีคําสั่งปิดเส้นทางเข้าออกของจังหวัด โดยให้ดําเนินการให้สอดรับกับข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 5) ลงวันที่ 1 พฤษภาคม 2563 ข้อ 5 และหนังสือสั่งการที่เกี่ยวข้อง โดยอาจพิจารณามอบหมายให้ข้าราชการของอําเภอ ข้าราชการหรือพนักงานขององค์กรปกครองส่วนท้องถิ่น กํานันผู้ใหญ่บ้าน ปฏิบัติหน้าที่ประจําจุดตรวจคัดกรองดังกล่าว